શહેરના ભગવતીપરામાં રહેતો અને છૂટક કડિયાકામની મજૂરી કરી પરિવારને મદદરુપ થતા રવિ ભરતભાઈ વાઘેલા નામના ૨૫ વર્ષીય વણકર યુવાને ગત તારીખ ૯ના રોજ રાત્રે ઝેરી દવા પી લેતા સરકારી અને ત્યાંથી ખાનગી હોસ્પિટલમાં ખસેડવામાં આવ્યો હતો જ્યાં તેનું આજે વહેલી સવારે મોત નીપજ્યું હતું આ અંગે જે તે વખતે બી ડિવિઝન પોલીસ સ્ટેશનના અશ્વિનભાઈએ નિવેદન નોંધ્યું હતું જેમાં રવિ વાઘેલાએ એવું જણાવ્યું હતું કે તેને પાડોશમાં રહેતી બે બાળકોની માતા અને પતિનું બીમારી સબબ મોત થયા બાદ વિધવા તરીકે જીવન વિતાવતી શીતલબેન સારેસા નામની મહિલા સાથે પ્રેમ સંબંધ હતો પરંતુ તેણીને કોઈ અન્ય વ્યક્તિ સાથે પ્રેમ પાંગર્યો તેણીએ લગ્ન કરવાની ના પાડી દેતા માઠું લાગી જતા તેણે ઝેર પી લીધું હતું રવિએ ૫ દિવસની સારવાર બાદ દમ તોડ્યો હતો રવિ બે ભાઈ અને એક બહેન હતા રવીના મોતથી પરિવારમાં શોક વ્યાપી ગયો છે.